Un taller gastronòmic tanca la participació de Llíria a l'Oficina de Promoció Provincial de València
27 de febrer de 2017

Per quart any consecutiu Llíria va ocupar l'Oficina de Promoció Provincial de València, situada a ple centre de la capital, per a donar a conèixer els seus atractius turístics i culturals. Des del dia 22 al i fins al 25 de febrer, Turisme Llíria va oferir als visitants tot tipus d'informació sobre el seu patrimoni històric, festes i tradicions.

El mosaic dels Dotze Treballs d'Hèrcules, en este any en el que se celebren cent anys del seu descobriment a Ca Porcar, va ser el principal protagonista en esta campanya de difusió del municipi edetà.

A més, Turisme Llíria va promocionar la marca "Aliments Tradicionals de Llíria", junt amb la Fundació Turisme València i el Patronat Provincial València Turisme, en un taller gastronòmic oferit a l'Escola València Club Cuina, amb la col•laboració de Cellers Vegamar, el Horno Santa Ana i la Federació del Comerç de Llíria.

Sambarot, Arròs amb Bledes i Semifred de Carabassa i Garrofa van ser els plats elaborats a la demostració gastronòmica, duta a terme per la xef Vanessa Bustos. Els congrets, dolços tradicionals de Llíria, i els vins DO València van completar el menú que van gaudir turistes internacionals, mitjans de comunicació i professionals del turisme.